Document ID: 32008D0189

РЕШЕНИЕ НА СЪВЕТА
от 18 февруари 2008 година
за сключване на споразумение между Европейската общност и правителството на Грузия относно някои аспекти на въздухоплавателните услуги
(2008/189/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 80, параграф 2, във връзка с член 300, параграф 2, първа алинея, първо изречение и член 300, параграф 3, първа алинея,
като взе предвид предложението на Комисията,
като взе предвид становището на Европейския парламент (1),
като има предвид, че:
(1)
С решение от 5 юни 2003 г. Съветът е упълномощил Комисията да открие преговори с трети страни за замяната на някои разпоредби в съществуващи двустранни споразумения със споразумение на Общността.
(2)
Комисията е договорила от името на Общността споразумение с Грузия относно някои аспекти на въздухоплавателните услуги, в съответствие с механизмите и предписанията в приложението към решението от 5 юни 2003 г.
(3)
Споразумението е подписано от името на Общността при условие за възможно негово сключване на по-късна дата, в съответствие с Решение 2006/357/ЕО на Съвета (2).
(4)
Споразумението следва да бъде одобрено,
РЕШИ:
Член 1
Споразумението между Европейската общност и правителството на Грузия относно някои аспекти на въздухоплавателните услуги е одобрено от името на Общността.
Член 2
Председателят на Съвета е оправомощен да посочи лицето(ата), упълномощено(и) да извърши(ат) нотификацията, предвидена в член 8, параграф 1 от споразумението.
Съставено в Брюксел на 18 февруари 2008 година.

Labels: 8
18
15
5